Ο Άρχοντας των Δαχτυλιδιών

{{Βιβλίο
| πρωτότυπο_όνομα_βιβλίου = The Lord of the Rings
| υλιδιών| εικόνα = 
| λεζάντα = Το εξώφυλλο της πρώτης μονοτονικής έκδοσης του Τζαναμπέτη του Σαήρ| συγγραφέας = Τζ. Ρ. Ρ. Τόλκιν
| είδος = Επικής Φαντασίας
| εκδότης = Allen & Unwin
| εικονογράφηση =
| χώρα_προέλευσης = Αγγλία
| γλώσσα = Αγγλικά
| πρώτη_έκδοση= 29 Ιουλίου 1954 (Η Συντροφιά του Δαχτυλιδιού)11 Νοεμβρίου 1954 (Οι Δύο Πύργοι)20 Οκτωβρίου 1955 (Η Επιστροφή του Βασιλιά)
| προηγούμενο_βιβλίο_σειράς = Το Χόμπιτ
| επόμενο_βιβλίο_σειράς = Οι Περιπέτειες του Τομ Μπόμπαντιλ
| μεταφραστής = Ευγενία Χατζηθανάση-Κόλλια
| εκδότης_στην_Ελλάδα = Κέδρος| επιμέλεια_ελληνικού_εξώφυλλου =
| πρώτη_έκδοση_μετάφρασης = 1978
}}Ο Άρχοντας των Δαχτυλιδιών (αγγλικά: The Lord of the Rings) είναι ένα επικό μυθιστόρημα υψηλής φαντασίας του Άγγλου συγγραφέα Τζ. Ρ. Ρ. Τόλκιν. Η ιστορία αρχίζει 60 χρόνια μετά απ' τα γεγονότα του προηγούμενου βιβλίου του Τόλκιν, του Χόμπιτ, αλλά εξελίσσεται σε μια πολύ μεγαλύτερη ιστορία. Γράφτηκε κατά διαστήματα ανάμεσα στο 1937 και το 1949, αν και το μεγαλύτερο του μέρος δημιουργήθηκε κατά τη διάρκεια του Β΄ Παγκοσμίου Πολέμου. 

Το έργο εκδόθηκε αρχικά σε τρεις τόμους, Η Συντροφιά του Δαχτυλιδιού, Οι Δύο Πύργοι και Η Επιστροφή του Βασιλιά απο το 1954 εώς και το 1955, προς ενόχληση του Τόλκιν, που σκόπευε να το εκδώσει σε ένα μόνο τόμο. Έχει από τότε πολλές φορές μεταφραστεί σε τουλάχιστον 38 γλώσσες, κάτι που το καθιστά ένα από τα πιο δημοφιλή λογοτεχνικά έργα του 20ου αιώνα. Βρίσκεται τρίτο από την κορυφή της λίστας: Βιβλία με περισσότερα από 100 εκατομ. αντίτυπα.
Η επιρροή του στην τελική διαμόρφωση του ύφους και των συνηθισμένων μοτίβων της λογοτεχνίας φαντασίας υπήρξε καταλυτική.Ο Άρχοντας των Δακτυλιδιών διαδραματίζεται κατά την Τρίτη Εποχή της Μέσης Γης, ενός φανταστικού κόσμου που κατοικείται από διάφορες ανθρωποειδείς φυλές: Χόμπιτ, Ξωτικά, Ανθρώπους, Νάνους και Όρκ. Η ιστορία του επικεντρώνεται γύρω από το Ένα Δαχτυλίδι το οποίο κατασκεύασε ο Σκοτεινός Άρχοντας Σάουρον κατά τη Δεύτερη Εποχή. Ξεκινώντας από το ήσυχο Σάιρ η ιστορία εξελίσσεται στο βορειοδυτικό τμήμα της Μέσης Γης και ακολουθεί την πορεία του πολέμου του Δακτυλιδιού.

Η τεράστια επιτυχία του Άρχοντα των Δακτυλιδιών έχει εμπνεύσει τη δημιουργία σύντομων ιστοριών, και διαφόρων έργων τέχνης, όπως βιντεοπαιχνιδιών και μουσικής. Ραδιοφωνικές, θεατρικές και κινηματογραφικές μεταφορές του έχουν γίνει κατά καιρούς. Η κυκλοφορία της ομώνυμης κινηματογραφικής σειράς του Πίτερ Τζάκσον την περίοδο 2001 - 2003, και η τεράστια επιτυχία της αναζωπύρωσε το ενδιαφέρον για το βιβλίο, καθώς και για τα άλλα έργα του Τόλκιν.

Περίληψη
Ο Μπίλμπο Μπάγκινς ετοιμάζεται να γιορτάσει τα εκατοστά εκατό δέκατα γενέθλια του στο αποχαιρετιστήριο πάρτι του, τα οποία και τα γιορτάζει τελικά. Κατά την διάρκεια του πάρτυ γενεθλίων, βγάζει λόγο στον οποίον κι εξαφανίζεται ανεξηγήτα. Πηγαίνει στο σπίτι του, στο Μπαγκ Εντ, κι εκεί πείθεται απο τον σοφό μάγο Γκάνταλφ, να αφήσει στον ανιψιό του, τον Φρόντο Μπάγκινς, ένα μαγικό δαχτυλίδι που το βρήκε στις περιπέτειες του. Ο ίδιος φεύγει απο το Σαίρ κι εγκαταστάθηκε στο Σχιστό Λαγκάδι. Ο Γκάνταλφ, αποκαλύπτει στον Φρόντο, μετά απο δεκαεπτά χρόνια απουσίας του απο το Σαίρ, ότι το μαγικό δαχτυλίδι που κληρονόμησε απο τον Μπίλμπο είναι στην πραγματικότητα το Ένα Δαχτυλίδι, που κατασκευάστηκε απο τον Σκοτεινό Άρχοντα Σάουρον, χιλιάδες χρόνια πριν, κατά την Δεύτερη Εποχή για να εξουσιάζει όλα τα άλλα Δαχτυλίδια της Δύναμης, που κατασκευάστηκαν απο τα Ξωτικά του Ερέγκιον. Ωστόσο, κατά την διάρκεια του Πολέμου της Τελευταίας Συμμαχίας των Ξωτικών και των Ανθρώπων, ο Σάουρον έχασε το ένα δαχτυλίδι, με αποτέλεσμα να το πάρει ο Ισίλντουρ, πρίγκιπας της Άρνορ και της Γκόντορ. Κατά την διάρκεια ενός ταξιδιού του Ισίλντουρ και της συνοδείας του προς το Σχιστό Λαγκάδι, του έστησαν ενέδρα μια ομάδα Όρκ και σχεδόν όλοι σφαγιάστηκαν. Ο ίδιος έπεσε στο ποτάμι για να σωθεί, κι ενώ κολυμπούσε, το Δαχτυλίδι γλίστρησε απο το δάχτυλο του κι ο ίδιος σκοτώθηκε απο βέλη Όρκ, ενώ το Δαχτυλίδι κατέληξε στον πάτο του ποταμού Άντουιν κι εκεί βρισκόταν για περίπου 2500 χρόνια. Εκεί το βρήκε ο Σμίγκολ και διεφθάρη απο αυτό και μετετράπη στο Γκόλουμ, το οποίο και το οδήγησε στα Ομιχλιασμένα Βουνά, όπου εκεί παρέμεινε για πεντακόσια χρόνια. Εκεί ήταν όπου βρήκε το Δαχτυλίδι ο Μπίλμπο Μπάγκινς, κατά την διάρκεια των περιπετειών του, ο οποίος και το πήρε μαζί του. Μετά απο την αποκάλυψη αυτήν, ο Γκάνταλφ συμβουλεύει τον Φρόντο να αφήσει το Σαίρ κι ότι ο ίδιος θα έρθει μαζί του. Παρόλα αυτά, δεν τα καταφέρνει, διότι ο ίδιος αιχμαλωτίζεται απο τον Σάρουμαν, ένας μάγος της ίδιας συνομοταξίας με τον Γκάνταλφ, ο οποίος φιλοδοξεί να πάρει την θέση του Σάουρον ως άρχοντας της Μέσης Γης. 

Ο Φρόντο αφήνει το Σαίρ μαζί με τον πιστό του φίλο των Σάμγουαιζ Γκάμτζι, και τα ξαδέρφια του, τον Μέρι και τον Πίπιν.Στο ταξίδι θα έρθουν αντιμέτωποι με τους Μαύρους Καβαλάρηδες, οι οποίοι είναι υπηρέτες του Σάουρον, και θέλουν να επιστρέψουν το Ένα Δαχτυλίδι πίσω στον αφέντη του. Στο ταξίδι τους θα γνωρίσουν τον Γοργοπόδαρο, και μαζί με αυτόν, θα φθάσουν στο Σχιστό Λαγκάδι. Εκεί θα συγκαλεστεί το συμβούλιο του Έλροντ, όπου αποφασίζεται να καταστραφεί το Δαχτυλίδι και εκεί ορίζεται ο Φρόντο Μπάγκινς, ως αυτός που θα μεταφέρει το Ένα Δαχτυλίδι στο Βουνό του Χαμού, στη Μόρντορ, το μοναδικό μέρος στην Μέση Γη όπου μπορεί να καταστραφεί. Μαζί του θα τον συντροφεύσουν οκτώ σύντροφοι: ο Γκάνταλφ, ο Άραγκορν, ο Λέγολας, ο Γκίμλι, ο Μέρι, ο Πίππιν, ο Μπόρομιρ, και ο Σαμ, κι έτσι σχηματίζεται η Συντροφιά του Δαχτυλιδιού. Ωστόσο, στην πορεία, η Συντροφιά διασπάται και θα βρεθούν αντιμέτωποι με διάφορες καταστάσεις που θα καθορίσουν το μέλλον ολόκληρης της Μέσης Γης.

 Χαρακτήρες 
 Ο Φρόντο είναι ένας χόμπιτ από το Μπάγκ-Εντ του Σάιρ. Το πλήρες του ονοματεπώνυμο είναι Φρόντο Μπάγκινς. Έχασε τους γονείς του σε μικρή ηλικία και για αυτό τη φροντίδα του ανέλαβε ο θείος του, ο Μπίλμπο Μπάγκινς. Στα εκατοστά-ενδέκατα γενέθλια του Μπίλμπο, ανακάλυψε ότι ο θείος του τον εγκατέλειψε για να μείνει με τα ξωτικά και του άφησε το Ένα Δαχτυλίδι, το οποίο σφυρηλατήθηκε από τον σκοτεινό άρχοντα Σάουρον στις φλόγες του Βουνού του Χαμού, στη Μόρντορ. Ο Φρόντο μετέφερε το δαχτυλίδι στο Σχιστό Λαγκάδι, ένα από τα σπουδαία βασίλεια των ξωτικών, και εκεί με εντολή του Έλροντ, του άρχοντα του Σχιστού Λαγκαδιού, ξεκίνησε μαζί με οκτώ συντρόφους μια περιπέτεια για να μπουν στη Μόρντορ και να καταστρέψουν το δαχτυλίδι. Ο Φρόντο σε αυτή την περιπέτεια έδειξε μεγάλο θάρρος και αντοχή, ακόμα και όταν η συντροφιά χωρίστηκε και παρά τις δυσκολίες που συνάντησε δεν τα παράτησε ποτέ.
 Ο Σαμ είναι ένας χόμπιτ από το Χόμπιτον του Σάιρ. Το πλήρες του ονοματεπώνυμο είναι Σάμγουαϊζ Γκάμτζι. Αρχικά εργαζόταν ως κηπουρός του Φρόντο αλλά όταν ο Φρόντο ξεκίνησε την περιπέτειά του να μπει στη Μόρντορ και να καταστρέψει το Δαχτυλίδι ο Σαμ τον ακολούθησε, ακόμα κι όταν η συντροφιά χωρίστηκε. Μαζί κατάφεραν να φτάσουν στο Βουνό του Χαμού στη Μόρντορ για να καταστρέψουν το Δαχτυλίδι. Ο Σαμ βοήθησε πολύ τον Φρόντο να κουβαλήσει το Δαχτυλίδι. Επίσης μία φορά έσωσε τον κύριό του , όπως αποκαλούσε τον Φρόντο, από τους Ορκ που τον είχαν παγιδέψει στον πύργο του Λουγκμπούρτζ. Ποτέ δεν εμπιστεύτηκε το Γκόλουμ, τον οδηγό αυτού και του κύριού του ως τη Μίνας Μόργκουλ, και πάντα προσπαθούσε να τον προστατεύσει από αυτό. Στο τέλος όπως φάνηκε πρόσφερε πολύτιμη βοήθεια στον Φρόντο, ο οποίος δε θα τα κατάφερνε χωρίς αυτόν. Σύμφωνα με τον ίδιο τον Τόλκιν, ο πραγματικός ήρωας της ιστορίας είναι ο Σαμ και όχι ο Φρόντο, αφού ο Σαμ ήταν αυτός που ήταν γενναίος, αποφασισμένος και πιστός φίλος και μόνον χάρη σε αυτόν κατάφερε να ολοκληρωθεί το ταξίδι και να καταστραφεί το δαχτυλίδι. Ακόμα και όταν ο Φρόντο τον θεωρούσε κακό ή όταν ήθελε να τα παρατήσουν αυτός παρέμενε πιστός του φίλος και του έδινε κουράγιο.
 Γκάνταλφ ο Γκρίζος, είναι ένας σοφός μάγος που έχει φέρει την αναστάτωση στο Σάιρ με τις περιπέτειες (Χόμπιτ). Ο Γκάνταλφ είναι ο οδηγητής της Συντροφιάς του Δαχτυλιδιού. Επίσης είναι ο πρώτος που εγκαταλείπει την Συντροφιά καθώς όλοι νομίζουν ότι σκοτώθηκε άπο τον αρχαίο δαίμονα Μπάλρογκ. Στη πραγματικότητα γίνεται ακριβώς το αντίθετο και ο Γκάνταλφ από Γκρίζος Μάγος γίνεται Λευκός όπως ο προδότης μάγος Σάρουμαν ο Λευκός που ακολούθησε τον Άρχοντα Σάουρον. Ο Γκάνταλφ προσπαθεί να βοηθήσει με κάθε τρόπο να σωθεί η Γκόντορ και να καθυστερήσει τα Ορκς της Μόρντορ, έτσι ωστέ ο Δαχτυλιδοκουβαλητής Φρόντο να μπει απαρατήρητος στο βουνό και να καταστρέψει το Δαχτυλίδι. Ο Γκάνταλφ στην πραγματικότητα δεν είναι θνητός αλλά, όπως και οι υπόλοιποι μάγοι αλλά και ο Σάουρον, είναι ένα Μάιαρ, δηλαδή ένα αθάνατο ον με ανώτερη δύναμη που δημιουργήθηκε πριν απ' τον υλικό κόσμο.
 Ο Λέγκολας είναι ο πρίγκιπας των ξωτικών του Μίρκγουντ. Το πλήρες του όνομα είναι Λέγκολας Γκρινλιφ (Legolas Greenleaf). Έχει πατέρα τον Θράντουιλ. Έχει καταπληκτική όραση και είναι τόσο επιδέξιος με το τόξο που δεν αστοχεί ποτέ. Συναντιέται με τους άλλους οκτώ της Συντροφιάς (Φρόντο, Σαμ, Μέρι, Πίπιν, Άραγκορν, Γκίμλι, Μπόρομιρ, Γκάνταλφ), στο Σχιστό Λαγκάδι (Rivendell). Επίσης, θα βοηθήσει με κάθε τρόπο τον Φρόντο να  καταστρέψει το Δαχτυλίδι και τον Άραγκορν να γίνει βασιλιάς της Γκόντορ. Δίνει πολλές μάχες, ώστε να σκοτωθούν τα Ορκ και να ζήσουν ειρηνικά τα Χόμπιτ, τα Ξωτικά, οι Άνθρωποι κι οι Νάνοι. Δεν αφήνει ποτέ την Συντροφιά, και όταν η Συντροφιά διαλύθηκε, ακολούθησε τον Άραγκορν και τον Γκίμλι. Ο Λέγκολας αντιπαθεί τους Νάνους, εκτός από τον Γκίμλι, τον Νάνο, οι οποίοι μαζί κάνουν αγώνες το ποιος θα σκοτώσει περισσότερα Ορκς.
 Ο Μέρι είναι ένας χόμπιτ από το Μπάγκλαντ του Σάιρ. Το πλήρες του ονοματεπώνυμο είναι Μέριαντοκ Μπράντιμπακ. Ακολούθησε τον Φρόντο ως τους καταρράκτες Ράουρος, στον Μεγάλο Ποταμό, όπου εκεί η συντροφιά διαλύθηκε. Αυτόν και τον καλό του φίλο, Πέρεγκριν Τουκ, τους έπιασε μια ομάδα Ορκ και Ούρουκ-Χάι, ξέροντας πως ένας χόμπιτ είχε το Ένα Δαχτυλίδι. Αργότερα η ομάδα των Ορκ και των Ούρουκ-Χάι έπεσε σε ενέδρα στρατιωτών του Ρόχαν και ο Μέρι με τον φίλο του κατάφεραν να δραπετεύσουν και να διαφύγουν στο δάσος Φάνγκορν, όπου εκεί έκαναν μεγάλα κατορθώματα. Ύστερα αναγκάστηκαν να χωρίσουν και ο Μέρι πήγε στο Ρόχαν να βοηθήσει στον πόλεμο κατά της Μόρντορ και στην καταστροφή του Δαχτυλιδιού από τον Φρόντο.
Ο Γκίμλι είναι ένας νάνος. Ο πατέρας του είναι ο Γκλοίν, ένας απο τους δώδεκα νάνους της συντροφίας του Θόριν του Δρυάσπη, στην οποίαν μέλος υπήρξε και ο Μπίλμπο Μπάγκινς.Συμμετείχε στο συμβούλιο του Έλροντ κι έγινε μέλος της Συντροφίας του Δαχτυλιδιού.
Ο Μπόρομιρ είναι ένας άνθρωπος και είναι γιος του Ντένεθορ, ο οποίος είναι ο Επίτροπος της Γκόντορ.Είναι ο αδερφός του Φάραμιρ.Ταξίδεψε στο Σχιστό Λαγκάδι για να μάθει περιαιτέρω πληροφορίες για το Ένα Δαχτυλίδι.Συμμετείχε στο Συμβούλιο του Έλροντ κι έγινε μέλος της Συντροφίας του Δαχτυλιδιού.
Ο Άραγκορν είναι ένας άνθρωπος.Είναι γιος του Άραθορν του Δευτέρου, και έιναι μακρινός απόγονος του Ισίλντουρ και είναι ο νόμιμος δίαδοχος βασιλιάς του θρόνου της Γκόντορ.Εμφανίζεται στην ιστορία για πρώτη φορά στο Πανδοχείο το Παιχνιδιάρικο Πόνι, στο Μπρι, με το ψευδώνυμο Γοργοπόδαρος''.Στην πορεία της ιστορίας αποκαλύπτεται η αληθινή του ταυτότητα.Συμμετείχε στο Συμβούλιο του Έλροντ κι έγινε μέλος της Συντροφίας του Δαχτυλιδιού.

Παραπομπές

Δείτε επίσης 
 Το Χόμπιτ
 Το Σιλμαρίλλιον
 Τζ. Ρ. Ρ. Τόλκιν
 Τα 100 βιβλία του Αιώνα (Λε Μοντ)

Εξωτερικοί σύνδεσμοι 
 Η επίσημη ιστοσελίδα του Τόλκιν.
 Η επίσημη ιστοσελίδα του εκδότη του Άρχοντα των Δακτυλιδιών 
 The Lord of the Rings Wiki

Έργα του Tζ. Ρ. Ρ. Τόλκιν
Ο Άρχοντας των Δαχτυλιδιών
Παιδικά βιβλία
Μυθιστορήματα φαντασίας
Μυθιστορήματα που έγιναν ταινίες
Μυθιστορήματα του 1954